open-index/open-wikipedia-markdown huggingface dataset:
ภาษาลาชิ

**ภาษาลาชิ** (; ) มีผู้พูดทั้งหมด 7,920–9,016 คน (พ.ศ. 2543) อยู่ในเวียดนามตามแนวชายแดนจีน 7,860 คน (พ.ศ. 2533) รวมภาษาลาชิดำ 2,500 คน และภาษาลาชิผมยาว 4,500 คน มีผู้พูดในจีนราว 60 คน (พ.ศ. 2543) และยังมีผู้พูดภาษาลาชิขาวในเวียดนามอีกประมาณ 1,600 คน ซึ่งกำลังลดจำนวนลง จัดอยู่ในตระกูลภาษาขร้า-ไท กลุ่มขร้า สาขาเก-ชิ ส่วนใหญ่จะพูดภาษาจ้วง ภาษาแม้ว และภาษาจีนได้ด้วย

## อ้างอิง

* Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.

ลาชิ
ลาชิ
สะพานเทวกรรมรังรักษ์

**สะพานเทวกรรมรังรักษ์** เป็นสะพานข้ามคลองผดุงกรุงเกษม ในแขวงวัดโสมนัส เขตป้อมปราบศัตรูพ่าย กับแขวงสี่แยกมหานาค และแขวงสวนจิตรลดา เขตดุสิต กรุงเทพมหานคร เป็นสะพานที่เชื่อมถนนนครสวรรค์เข้าไว้ด้วยกันและตัดกับถนนกรุงเกษมที่เชิงสะพาน โดยเป็นสี่แยก เป็นสะพานที่อยู่ใกล้กับวัดโสมนัสวิหาร, ทำเนียบรัฐบาล และย่านนางเลิ้ง ชุมชนเก่าแก่แห่งหนึ่งของกรุงเทพมหานคร  รวมถึงสนามม้านางเลิ้ง

พระบาทสมเด็จพระจุลจอมเกล้าเจ้าอยู่หัว ทรงโปรดฯ ให้สร้างและทรงเปิดสะพานนี้เมื่อวันที่ 15 พฤศจิกายน พ.ศ. 2443 เป็นสะพานที่มีความสวยงามด้วยสถาปัตยกรรมแบบตะวันตกผสมไทย ได้รับการบูรณะเมื่อปี พ.ศ. 2517

โดยเป็นสะพานชุดที่สร้างข้ามคลองผดุงกรุงเกษมนี้มีชื่อเรียกคล้องจองกัน คือ สะพานเทเวศรนฤมิตร, สะพานวิศสุกรรมนฤมาณ, สะพานมัฆวานรังสรรค์, สะพานเทวกรรมรังรักษ์ และสะพานจตุรภักตร์รังสฤษดิ์ ซึ่งทั้งหมดมีความหมายโดยรวมว่า "สะพานที่สร้างโดยเทวดา" ในส่วนของสะพานเทวกรรมรังรักษ์ หมายถึง "สะพานที่พระเทวกรรมสร้าง" ซึ่งเป็นเทพเจ้าองค์หนึ่งตามความเชื่อของไทย ลักษณะคล้ายคลึงกับพระพิฆเนศตามความเชื่อของฮินดู ซึ่งตามความเชื่อดั้งเดิมของฮินดูไม่มี เมื่อผ่านสะพานนี้ไปผ่านถนนนครสวรรค์จนต่อไปถึงแยกจักรพรรดิพงษ์ และไปอีกจะถึงสะพานผ่านฟ้าลีลาศบรรจบกับถนนราชดำเนิน

## อ้างอิง

## แหล่งข้อมูลอื่น
*

เทวกรรมรังรักษ์
เทวกรรมรังรักษ์
เทวกรรมรังรักษ์
หมวดหมู่:โบราณสถานในเขตดุสิต
หมวดหมู่:โบราณสถานในเขตป้อมปราบศัตรูพ่าย
ภาษาลาคู

**ภาษาลาคู** () มีผู้พูดทั้งหมด 300 คน (พ.ศ. 2545) ทางตะวันตกเฉียงเหนือของเวียดนาม จัดอยู่ในตระกูลภาษาจีน-ทิเบต ตระกูลภาษาย่อยทิเบต-พม่า สาขาพม่า-โลโล สาขาย่อยโลโล ใกล้เคียงกับภาษาเลาปังในพม่า

## อ้างอิง

* Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
ลาคู
นกขุนแผน

*สำหรับนกขุนแผนจำพวกอื่น ดูที่: [[Trogonidae|วงศ์นกขุนแผน]]*

**นกขุนแผน** หรือ **นกสาลิกาดง** (อังกฤษ: Red-billed blue magpie; ชื่อวิทยาศาสตร์: *Urocissa erythrorhyncha*) จัดเป็นนกขนาดเล็กชนิดหนึ่ง อยู่ในวงศ์ Corvidae อันเป็นวงศ์เดียวกับกา

นกขุนแผนเป็นนกที่มีสีสันสวยงามมาก กล่าวคือ โดยมีบริเวณหัวถึงลำคอสีดำ ขนบริเวณลำตัวมีสีฟ้าแกมม่วง ส่วนโคนปีกมีสีฟ้าแกมม่วง ด้านปลายปีกสีขาว  มีหางสวยงามและยาวมาก มีสีฟ้าแกมม่วงส่วนบริเวณปลายหางมีสีขาว มีขนหางคู่บนยาวกว่าคู่อื่น ๆ ปากสีแดง ขาสีแดงส้มและตาสีดำ  ทั้งตัวผู้และตัวเมียมีลักษณะที่คล้ายคลึงกันมาก จนยากที่จะแยกได้ออกจากการมองแค่ภายนอก

ความยาวจากปลายปากถึงปลายหางประมาณ 65-68 เซนติเมตร และมีขนหางยาวมากราว 37-42 เซนติเมตร หรือ 2 ใน 3 ของความยาวจากปากถึงปลายหาง ขนหางค่อนข้างแข็ง มี 12 เส้น ซึ่งแต่ละคู่ยาวลดหลั่นกันลงไป โดยมีขนหางคู่บนสุดยาวที่สุด ซึ่งยาวกว่าขนหางคู่ที่ 5 อย่างเห็นได้ชัด ปลายขนหางแต่ละเส้นมีลักษณะมน ขนหางทุกเส้นมีสีฟ้าอมม่วง แต่ปลายขนหางแต่ละเส้นเป็นแถบสีขาว และเฉพาะปลายขนหางคู่ที่ 1 ถึงคู่ที่ 5 มีแถบสีดำถัดจากแถบสีขาวด้วย ปลายขนหางคู่ที่ 6 ซึ่งเป็นคู่บนสุดโค้งลงมาเล็กน้อย

พบกระจายพันธุ์ตั้งแต่เชิงเขาหิมาลัยจนถึงจีน, พม่า และภูมิภาคอินโดจีน ในประเทศไทยพบเกือบทุกภาคยกเว้นภาคใต้

มีพฤติกรรมชอบอาศัยอยู่รวมกันเป็นฝูงเล็กๆ ตามป่าละเมาะ, ป่าโปร่ง มักส่งเสียงร้องขณะที่มันเริ่มออกหากิน บางเวลาอาจลงมาหากินตามพื้นดินหรือซอกก้อนหิน ซอกไม้ผุ ๆ อาหารได้แก่ แมลงชนิดต่าง ๆ เช่น ด้วง, ปลวก, หนอน, หอยทาก, กิ้งก่า, จิ้งจก, จิ้งเหลน, งู รวมทั้งปาด, ตะขาบ และหนู แม้แต่ไข่นกและลูกนกชนิดอื่นในรัง รวมทั้งซากสัตว์ด้วย

ฤดูผสมพันธุ์อยู่ในช่วงประมาณเดือนมีนาคม-พฤษภาคม จะทำรังโดยนำกิ่งไม้เล็กมาขัดสานกันเป็นแอ่งตรงกลาง และรองพื้นด้วยรากไม้หรือใบไม้ที่พอจะหาได้ในบริเวณนั้น ตัวเมียจะวางไข่ครั้งละ 3-6 ฟอง อยู่สูงจากพื้น 6-8 เมตร  มีสถานะเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535 แต่ก็นิยมเลี้ยงเป็นสัตว์เลี้ยงเพราะสีสันและหางที่สวยงาม

## อ้างอิง

## แหล่งข้อมูลอื่น

หมวดหมู่:นกที่พบในประเทศไทย
หมวดหมู่:สัตว์ที่พบในประเทศจีน
หมวดหมู่:สัตว์ป่าคุ้มครอง
หมวดหมู่:วงศ์นกกา
หมวดหมู่:นกที่เป็นสัตว์เลี้ยง
หมวดหมู่:นกที่พบในประเทศอินเดีย
ฟุตบอลทีมชาติอุรุกวัย

**ฟุตบอลทีมชาติอุรุกวัย** () เป็นตัวแทนทีมฟุตบอลจากประเทศอุรุกวัย อยู่ภายใต้การดูแลของสมาคมฟุตบอลอุรุกวัย

ทีมชาติอุรุกวัยเคยชนะการแข่งขันฟุตบอลโลก 2 ครั้ง รวมถึงการจัดการแข่งขันฟุตบอลโลกครั้งแรกใน ฟุตบอลโลก 1930 ที่เป็นประเทศเจ้าภาพ ชนะฟุตบอลทีมชาติอาร์เจนตินาในรอบตัดสิน 4-2 ชนะครั้งที่ 2 ใน ฟุตบอลโลก 1950 ชนะบราซิล ประเทศเจ้าภาพไป 2-1 ทีมชาติอุรุกวัยยังเคยได้เหรียญทองฟุตบอลในโอลิมปิก 2 ครั้งคือ ในปี 1924 และ 1928 ก่อนที่จะมีการจัดฟุตบอลโลก และยังชนะการแข่งขัน Mundialito ที่เป็นการแข่งขันระหว่างอดีตแชมเปียนฟุตบอลโลก จัดขึ้นในปี 1980 ที่อุรุกวัย เพื่อเฉลิมฉลองครบรอบ 50 ปีของฟุตบอลโลก ทีมชาติอุรุกวัยถือเป็นหนึ่งในทีมชาติที่ประสบความสำเร็จที่สุดทีมหนึ่ง ชนะอย่างเป็นทางการกว่า 18 รางวัล รวมถึงชนะฟุตบอลโลก 2 ครั้ง, โอลิมปิก 2 ครั้ง และโกปาอาเมริกา 15 ครั้ง

ประเทศอุรุกวัยเป็นประเทศที่มีประชากรน้อยกว่า 4 ล้านคน  ถือเป็นประเทศที่เล็กที่สุดที่ชนะการแข่งขันฟุตบอลโลก (รองลงมาคืออาร์เจนตินา มีประชากรมากกว่า 40 ล้านคน)

## ประวัติ
ในสัญลักษณ์ของทีมชาติอุรุกวัย จะมีปรากฏดาวทั้งหมด 4 ดวง ทั้งที่เคยเป็นแชมป์ฟุตบอลโลกเพียง 2 สมัย แต่อีก 2 ดวงนั้นหมายถึงการที่ได้เหรียญทองฟุตบอลชายโอลิมปิกมาก่อนหน้านั้น 2 สมัย คือ โอลิมปิก 1924 และโอลิมปิก 1928 ซึ่งถือได้ว่าเป็นเสมือนแชมป์โลก เพราะเป็นการแข่งขันก่อนที่จะมีฟุตบอลโลกเกิดขึ้น

## ผู้เล่น
### ผู้เล่นชุดปัจจุบัน
รายชื่อผู้เล่น 26 คนที่ถูกเรียกตัวในการแข่งขัน ฟุตบอลโลก 2022

*ข้อมูลการลงเล่นและการทำประตูนับถึงวันที่ 28 พฤศจิกายน พ.ศ. 2565 หลังจากการพบกับ [[ฟุตบอลทีมชาติโปรตุเกส|โปรตุเกส]]*

## อดีตผู้เล่นคนสำคัญ
* อัลซิเดส กิกเกีย
* ดิเอโก ฟอร์ลัน

## ดูเพิ่ม
* ฟุตบอลหญิงทีมชาติอุรุกวัย
* ฟุตซอลทีมชาติอุรุกวัย

## หมายเหตุ

## อ้างอิง

## แหล่งข้อมูลอื่น
 
*  
* Uruguay FIFA profile
* RSSSF archive of results 1902–


อุรุกวัย
หมวดหมู่:ฟุตบอลในประเทศอุรุกวัย
อุรุกวัย
มิฮิมารุจีที

**มิฮิมารุจีที** () เป็นศิลปินคู่จากประเทศญี่ปุ่น สังกัดยูนิเวอร์ซัลมิวสิกเจแปน ประกอบไปด้วย ซูยูกิ มิยาเกะ (แต่งทำนอง คำร้อง และร้องแร็ป) และอะคุซุ ฮิโรโกะ (แต่งคำร้องและร้องนำ) วงดังกล่าวมีผลงานเพลงแนวเจป็อป แนวเจเออร์แบนยุค 90 และแนวฮิปฮอป

## ประวัติวง
           
มิฮิมารุจีที มีสมาชิกทั้งหมด 2 คนประกอบด้วย Mitsuyuki Miyake (มิซูยูกิ มิยาเกะ) แต่งทำนอง-เนื้อร้อง-ร้องแร๊พและ Akutsu Hiroko (อคุซุ ฮิโรโกะ) เนื้อร้อง-ร้องนำ โดยชื่อ มิฮิมารุจีที มีที่มาจากการนำชื่อต้นของนักร้องทั้ง 2 คนมาร่วมกัน(**mi**yake , **hi**roko)และคำว่า maru อ่านพ้องเสียงกับคำว่า "丸" แปลว่า "วงกลม" (ในอีกความหมาย"วงกลม"หมายถึงความ"สมบรูณ์") ส่วนคำว่า GT นั้นมาจากชื่อย่อของเกมส์ Gran Turismo ซึ่งก็คือเกมส์ที่ Miyake ชอบนั้นเอง ก่อนหน้านี้ทั้งคู่ต่างก็มีผลงานเดี่ยวเป็นของตัวเองอยู่แล้วแต่ไม่ค่อยประสบความสำเร็จเท่าที่ควร ก่อนที่จะตกลงมาร่วมวงกันและออกซิงเกิลแรก Yakusoku (Promise) ในเดือน ก.ค. 2003 ก็ประสมความสำเร็จอยู่ในระดับกลางๆ แต่หลังจากที่พวกเขาออกซิงเกิล kibun joujou↑↑ (気分上々↑↑) ในวันที่ 3-มิ.ย-2006 ก็ส่งผลให้ มิฮิมารุจีที โด่งดังจนถึงขีดสุด ติดอันดับ 7 ของ oricon ชาตร์ และยังได้บรรจุเป็นเพลงประจำฟุตบอลโลก 2006 ของญี่ปุ่น อีกทั้งในปี 2009 ก็ได้รับเลือกให้เป็นตัวแทนของญี่ปุ่นในการขึ้นเวทีasia song festival 2009 ด้วย เสน่ห์ของ มิฮิมารุจีที คือการผสมผสานดนตรีแนวป๊อบกับฮิบฮอปและซาวด์ดนตรีหลายๆแนวบวกกับเสียงร้องเพราะๆของ Hiroko และท่อนแร๊พเท่ๆสนุกๆของ miyake จนเกิดเป็นสไตล์ใหม่ที่พวกเขาเรียกว่า j hip-pop ในญี่ปุ่นชื่อของ มิฮิมารุจีที ถือเป็นอันดับต้นๆเลยที่เดียวแต่ในประเทศไทยนั้นยังไม่ค่อยเป็นที่รู้จักมากนัก

## อ้างอิง

หมวดหมู่:กลุ่มดนตรีสัญชาติญี่ปุ่น
หมวดหมู่:ศิลปินสังกัดยูนิเวอร์แซลมิวสิกเจแปน
การสนับสนุนทางการส่งกำลังบำรุงรวม

**การสนับสนุนทางการส่งกำลังบำรุงรวม** () หรือย่อเป็น **ILS** โดยเริ่มมาจากระบบส่งกำลังบำรุงให้กับหน่วยทหารที่อยู่นอกที่ตั้งที่ห่างไกลการขนส่งยุทธภัณฑ์ต่างๆนับว่าต้องมีการจัดการที่พิเศษกว่าภาคพลเรือนโดยทั่วไป

การสนับสนุนทางการส่งกำลังบำรุงรวมเป็นวิธีการบริหารจัดการเพื่อให้ยุทโธปกรณ์เกิดความพร้อมใช้ (หรือพร้อมรบหากใช้เพื่อการรบ) มากที่สุด ความพร้อมใช้ของแต่ละยุทโธปกรณ์ (Operation Availability-Ao)กำหนดค่าเป็นเปอร์เซ็นต์จากเกณฑ์ร้อยหรือเป็นทศนิยมจากเกณฑ์ 1 ก็ได้ วิธีการคำนวณค่า Ao) ตัวอย่างง่าย ๆ คือ ถ้าเราซื้อรถมาคันหนึ่งประมาณว่าจะใช้งานซัก 10 ปี แล้วเราสามารถขับรถอย่างต่อเนื่องได้นาน 10 ปีโดยไม่หยุดเลยเราอาจพูดได้ว่าเราใช้งานได้ต่อเนื่องร้อยเปอร์เซ็นต์ แต่ความจริงเราคงไม่ใช้งานโดยไม่หยุดเลย ในความหมายของความพร้อมใช้ (Operation Availability-Ao) ไม่จำเป็นต้องใช้โดยไม่หยุด แต่หมายถึงความต้องการใช้เมื่อใดก็สามารถใช้งานได้ทันที ซึ่งโดยข้อเท็จจริงแล้วรถเราก็มีโอกาสเสียได้ทุกเมื่อ อาจจะขับไปเสียกลางทางก็ได้ ช่วงเวลาตั้งแต่รถเสีย หาอู่ซ่อมรถ เมื่อพบแล้วช่างต้องหาอะไหล่ ใช้เวลาถอดส่วนที่เสียออกและใส่อะไหล่ใหม่เข้าไปแทน ทดสอบการใช้งาน จนถึงเราเริ่มออกรถไปทำภารกิจต่อ เวลาที่หายไปทั้งหมดเนื่องจากการซ่อมบำรุงและการรอคอยอะไหล่ ช่าง เครื่องมือ ฯลฯ ตลอดอายุการใช้งานที่กำหนดไว้ 10 ปี หากรวมกันเป็น 1 ปี ก็สรุปได้ว่า ความพร้อมใช้ (Operation Availability-Ao) มีค่า (10-1 )/10 = 0.9 

ค่าความพร้อมใช้นี้ถ้าไม่ใช่รถของเราแต่เป็นเครื่องบินพาณิชย์ มูลค่าการลงทุนเป็นพันล้านบาทหากจอดซ่อมรออะไหล่ไม่สามารถให้บริการได้ ยิ่งนานค่า Ao) ก็จะลดลงไปเรื่อย ๆ จนขาดทุน แล้วเราจะแก้ปัญหานี้ได้อย่างไร คงจะต้องติดตามกันในตอนต่อไปว่า ILS จะถูกนำมาประยุกต์ใช้ได้อย่างไรเพื่อให้ Ao) มีค่าสูงสุด (เอกสารอ้างอิง James Jone)

## อ้างอิง

หมวดหมู่:วิทยาศาสตร์การทหาร
หมวดหมู่:การส่งกำลังบำรุงทางทหาร
สโลแกน

**สโลแกน** () เป็นวลีหรือคำขวัญที่น่าจดจำ ที่นำไปใช้ในทางการเมือง การพาณิชย์ ศาสนา เพื่อกล่าวซ้ำถึงแนวคิดหรือจุดประสงค์ต่าง ๆ คำว่าสโลแกน มีที่มาจากคำว่า สโลกอร์น (Slogorn) ซึ่งเกิดจากการแผลงเป็นอังกฤษ ของคำในภาษาสกอตติชแกลลิค และภาษาไอริชที่ว่า *sluagh-ghairm* (sluagh (กองทัพ) + gairm (ตะโกน))

หมวดหมู่:วลี
หมวดหมู่:การโฆษณา
หมวดหมู่:การส่งเสริมและการสื่อสารการตลาด
ฟุตบอลทีมชาติกานา

**ฟุตบอลทีมชาติกานา** () หรือเป็นที่รู้จักในชื่อ แบล็กสตาร์ส (Black Stars) เป็นตัวแทนทีมฟุตบอลจากประเทศกานา อยู่ภายใต้การดูแลของสมาคมฟุตบอลกานา ก่อนที่กานาจะได้รับอิสรภาพจากสหราชอาณาจักรในปี ค.ศ. 1957 กานาในตอนนั้นแข่งขันภายใต้ชื่อ โกลด์โคสต์

ทีมชาติกานาไม่ติดเข้ารอบฟุตบอลโลกจนกระทั่งในปี 2006 และ 2010 แต่ก็เข้ารอบฟุตบอลกีฬาโอลิมปิก 5 ครั้ง ทีมชาติกานาชนะเลิศแอฟริกาคัพออฟเนชันส์ 4 ครั้ง ในปี 1963, 1965, 1978, และ 1982 ทำให้ทีมชาติกานาประสบความสำเร็จในรายการนี้มากที่สุดเป็นอันดับ 2 ตามหลังทีมอียิปต์ พวกเขาสามารถเข้ารอบ 8 ทีมสุดท้ายในการแข่งขันฟุตบอลโลก 2010 ภายใต้การคุมทีมของผู้ฝึกสอนชาวเซอร์เบียที่ชื่อ มิลอวัน ราเยวัตส์

## อดีตผู้เล่นที่มีชื่อเสียง
* โทนี เยบห์
* มิคาเอล เอสเซียง
* ซามูเอล คุฟฟัร์

## เกียรติประวัติ
### ระดับทวีป
* **[[แอฟริกาคัพออฟเนชันส์]]**
** 22px **ชนะเลิศ (4)**: 1963, 1965, 1978, 1982
** 15px รองชนะเลิศ (5): 1968, 1970, 1992, 2010, 2015
** 15px อันดับที่ 3 (1): 2008
* **[[แอฟริกันเนชันส์แชมเปียนชิป]]**
** 15px รองชนะเลิศ (2): 2009, 2014
* **[[กีฬาฟุตบอลในแอฟริกันเกมส์|แอฟริกันเกมส์]]****1**
** 15px เหรียญทองแดง (1): 1978

;Notes:
# การแข่งขันดำเนินการโดยสมาคมคณะกรรมการโอลิมปิกแห่งชาติแอฟริกา (ANOCA) และไม่ได้รับการรับรองโดยฟีฟ่า

### ระดับภูมิภาค
* **[[เวสต์แอฟริกันเนชันส์คัพ]]**
**  **ชนะเลิศ (5)**: 1982, 1983, 1984, 1986, 1987
* **[[WAFU Nations Cup]]**
**  **ชนะเลิศ (2)**: 2013, 2017
**  รองชนะเลิศ (1): 2019
**  อันดับที่ 3 (1): 2010

### กระชับมิตร
* **Nkrumah Cup**
** **ชนะเลิศ (3)**: 1959, 1960, 1963
* **[[1962 Ugandan Independence Tournament|การแข่งขันฉลองอิสรภาพยูกันดา]]**
** **ชนะเลิศ (1)**: 1962
* **[[Pestabola Merdeka]]**
** รองชนะเลิศ (1): 1982
* **[[1986 Fajr International Tournament|Fajr International Tournament]] (อิหร่าน)**
** อันดับที่ 3 (1): 1986
* **Samuel K. Doe Cup**
** รองชนะเลิศ (1): 1986
* **การแข่งขันดาวดำ (ลิเบรวิลล์, กาบอง)**
** อันดับที่ 3 (1): 1993
* **Great Artificial River Championship (ลิเบีย)**
** รองชนะเลิศ (1): 1999
* **[[LG Cup (association football)|แอลจีคัพ]]**
** อันดับที่ 3 (1): 2003
* **[[Unity Cup|ยูนิตีคัพ]]**
** อันดับที่ 3 (1): 2025

### รางวัล
* **[[การจัดอันดับโลกชายฟีฟ่า#ทีมไต่อันดับยอดเยี่ยมแห่งปี|ทีมไต่อันดับยอดเยี่ยมแห่งปีของฟีฟ่า]] (1)**: 2005
* **ทีมยอดเยี่ยมแห่งปีของ[[สมาพันธ์ฟุตบอลแห่งแอฟริกา]] (3)**: 1983, 2006, 2010

### สรุปรางวัล

## อ้างอิง

## แหล่งข้อมูลอื่น

* of the Ghana Football Association
*List of international matches at the RSSSF
*Ghana at FIFA
*Ghana at CAF

กานา
หมวดหมู่:ฟุตบอลในประเทศกานา
ก
บ็อบบี แซนด์ส

**โรเบิร์ต เจอราร์ด "บ็อบบี" แซนด์ส** ( , 9 มีนาคม ค.ศ. 1954 — 5 พฤษภาคม ค.ศ. 1981) เป็นอาสาสมัครชาวไอริชในกองทัพเฉพาะกาลสาธารณรัฐนิยมไอริช (Provisional Irish Republican Army) ผู้เสียชีวิตจากการอดอาหารประท้วงขณะถูกจำคุกในเรือนจำเมซ

เขาเป็นผู้นำการอดอาหารประท้วง ค.ศ. 1981 ซึ่งนักโทษสาธารณรัฐนิยมชาวไอริชประท้วงต่อต้านการถอดถอนสถานภาพหมวดหมู่พิเศษ (Special Category Status) ระหว่างการประท้วงเขาได้รับเลือกตั้งเป็นสมาชิกรัฐสภาอังกฤษ โดยเป็นผู้สมัครรับเลือกตั้ง Anti H-Block/Armagh Political Prisoner การเสียชีวิตของเขาทำให้การเรียกเข้าเป็นทหารและกิจกรรมของไออาร์เอกลับมาสูงอีกครั้ง การรายงานในสื่อระหว่างประเทศดึงความสนใจมายังผู้ประท้วงอดอาหาร และขบวนการสาธารณรัฐนิยมโดยรวม ซึ่งได้รับทั้งเสียงยกย่องและวิพากษ์วิจารณ์

## อ้างอิง

## แหล่งข้อมูลอื่น
* Bobby Sands Trust
* รู้จัก "บ็อบบี้ แซนด์ส" ต้นแบบของ "ณัฐวุฒิ" !!??

หมวดหมู่:บุคคลจากเทศมณฑลแอนทริม
หมวดหมู่:นักการเมืองอังกฤษ
เดวิด เจมส์ (นักฟุตบอล)

**เดวิด เบนจามิน เจมส์**,เอ็มบีอี () เกิดเมื่อวันที่ 1 สิงหาคม ค.ศ. 1970 เป็นนักฟุตบอลชาวอังกฤษเชื้อสายจาเมกา และเคยเป็นผู้รักษาประตูทีมชาติอังกฤษ ปัจจุบันเล่นฟุตบอลที่ประเทศอินเดียกับสโมสรเกรละ บลาสเตอร์ส เอฟซี เป็นสโมสรที่ตั้งอยู่ในรัฐเกรละ ลงแข่งในระดับอินเดียน ซุปเปอร์ลีก โดยเขาลงแข่งให้ทีมชาติอังกฤษ 53 ครั้ง โดยเริ่มลงแข่งทีมชาติเมื่อปี 1997 

ในการแข่งขันฟุตบอลโลก 2010 เขาถูกบันทึกว่าเป็นผู้รักษาประตูที่อายุมากที่สุดในรอบสุดท้าย ด้วยอายุ 39 ปี นอกจากนี้เดวิด เจมส์ยังเป็นผู้เล่นที่ลงสนามในพรีเมียร์ลีกมากที่สุดอันดับสาม รองจากไรอัน กิ๊กส์และแฟรงค์ แลมพาร์ด และครองสถิติในพรีเมียร์ลีกคือเป็นผู้รักษาประตูที่รักษาสถิติไม่เสียประตูได้นานที่สุด  

ในปี 2012 เขาได้รับพระราชทานเครื่องราชอิสริยาภรณ์แห่งจักรวรรดิอังกฤษชั้นเอ็มบีอี (Member of the Order of the British Empire) ในฐานะผู้ทำคุณประโยชน์ให้วงการฟุตบอลและการกุศล

## อ้างอิง

หมวดหมู่:นักฟุตบอลชาวอังกฤษ‎
หมวดหมู่:นักฟุตบอลทีมชาติอังกฤษ‎
หมวดหมู่:ผู้เล่นสโมสรฟุตบอลแมนเชสเตอร์ซิตี
หมวดหมู่:ผู้เล่นสโมสรฟุตบอลลิเวอร์พูล
หมวดหมู่:ผู้เล่นสโมสรฟุตบอลแอสตันวิลลา
หมวดหมู่:ผู้เล่นสโมสรฟุตบอลเวสต์แฮมยูไนเต็ด 
หมวดหมู่:ผู้เล่นในฟุตบอลโลก 2002
หมวดหมู่:ผู้เล่นในฟุตบอลโลก 2006
หมวดหมู่:ผู้เล่นในฟุตบอลโลก 2010
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลพอร์ตสมัท
หมวดหมู่:บุคคลจากอุทยานนครเวลิน
หมวดหมู่:ผู้เล่นในฟุตบอลชิงแชมป์แห่งชาติยุโรป 2004
หมวดหมู่:ผู้รักษาประตูฟุตบอล
ออสตราโลพิเทคัส เซดีบา

**ออสตราโลพิเทคัส เซดีบา** () เป็นสปีชีส์ในสกุล *[[Australopithecus]]* จากบนพื้นฐานของซากดึกดำบรรพ์ที่พบอายุ 1.78 ถึง ปีมาแล้วในยุคไพลสโตซีน สปีชีส์นี้เป็นที่รู้จักจากชิ้นส่วนบางส่วนของโครงกระดูก 2 โครง (MH1 และ MH2) ที่ค้นพบในแหล่งขุดค้นมาลาปาที่แหล่งอารยธรรมมนุษย์ยุคหิน (Cradle of Humankind) ซึ่งเป็นมรดกโลกในประเทศแอฟริกาใต้ โครงหนึ่งเป็นเด็กวัยรุ่นเพศชาย (ตัวอย่างต้นแบบแรก) อีกหนึ่งเป็นผู้ใหญ่เพศหญิง มีกระดูกมากกว่า 130 ชิ้นที่ขุดค้นพบ กระดูกบางส่วนได้รับการบรรยายและจำแนกในบทความ 2 บทความในวารสาร ''Science'' โดยนักมนุษยบรรพกาลชาวอเมริกัน ลี อา. เบอร์เกอร์ (Lee R. Berger) และทีมงานผู้ค้นพบบรรพบุรุษมนุษย์ชนิดใหม่ และตั้งชื่อว่า *Australopithecus sediba* ("sediba" แปลว่า "น้ำพุธรรมชาติ" หรือ "บ่อน้ำ" ในภาษาโซโท (Sotho)) 

## อ้างอิง

หมวดหมู่:บรรพบุรุษมนุษย์
หมวดหมู่:ซากดึกดำบรรพ์
ไทเก็ก หมัดทะลุฟ้า

**ไทเก็ก หมัดทะลุฟ้า** (; ) ซีรีส์แนวกำลังภายในสัญชาติฮ่องกง สร้างและออกอากาศโดยทีวีบี นำแสดงโดย จ้าว เหวินจั๋ว, หลินฟง, อู๋ ซิวเหอ, อู๋ เหม่ยเหิง และเดวิด เจียง ความยาว 25 ตอน ออกอากาศในฮ่องกงระหว่างวันที่ 25 กุมภาพันธ์-28 มีนาคม ค.ศ. 2008 เวลา 20.30-21.30 น.

## เรื่องย่อ
อูหม่า (จ้าว เหวินจั๋ว) เป็นเด็กกำพร้าที่เติบโตท่ามกลางป่าเขาลำเนาไพร นับตั้งแต่เล็กได้ติดตามอาจารย์ศึกษาเพลงมวยไท่เก๊ก ด้วยความที่อูหม่าถูกพ่อแม่ทอดทิ้งไปตั้งแต่เล็กจึงทำให้เคียดแค้นชิงชังโลกใบนี้ เพื่อสลายความแค้นที่ฝังลึกอยู่ในจิตใจของอูหม่าทำให้อาจารย์ต้องพลีชีพโดยไม่เสียดายชีวิต เพื่อทดแทนพระคุณอาจารย์ ในเวลาเดียวกันเพื่อให้เพลงมวยไท่เก๊กได้เลื่องลือไปทั่วยุทธภพตามปณิธานของอาจารย์

## ตัวละคร

## การออกอากาศในประเทศไทย
ออกอากาศในประเทศไทยทางช่อง 3 โดยฉายในเวลา 02.00-04.00 น. ในคืนวันเสาร์-อาทิตย์ เริ่มตั้งแต่วันที่ 22 พฤษภาคม พ.ศ. 2553 ในชื่อ *"ไทเก็ก หมัดทะลุฟ้า"*

## อ้างอิง

## แหล่งข้อมูลอื่น
* เว็บไซต์อย่างเป็นทางการของซีรีส์ 
* ข้อมูลซีรีส์จากIMDb
* เพลงประกอบตอนจบ

หมวดหมู่:ละครโทรทัศน์ฮ่องกง
หมวดหมู่:ละครแนวแอ็คชั่น
หมวดหมู่:ละครโทรทัศน์ฮ่องกงในปี พ.ศ. 2551
หมวดหมู่:ละครโทรทัศน์ช่องทีวีบี
หมวดหมู่:รายการโทรทัศน์ช่อง 3
โรงงาน

[thumb|250px|โรงงานของ[โฟล์คสวาเกนในว็อลฟส์บวร์ค ประเทศเยอรมนี]]

**โรงงาน** หรือ **โรงงานผลิต** คือ สถานประกอบการอุตสาหกรรม มักเป็นอาคารขนาดใหญ่ที่ประกอบด้วยอาคารหลายหลังที่เต็มไปด้วยเครื่องจักร ซึ่งคนงานผลิตสินค้าหรือควบคุมเครื่องจักรที่แปรรูปวัตถุดิบให้เป็นสินค้าอีกชนิดหนึ่ง โรงงานเป็นส่วนสำคัญของการผลิตทางเศรษฐกิจสมัยใหม่ โดยสินค้าส่วนใหญ่ของโลกถูกสร้างหรือแปรรูปภายในโรงงาน

โรงงานเกิดขึ้นพร้อมกับการนำเครื่องจักรมาใช้ในช่วงการปฏิวัติอุตสาหกรรม เมื่อความต้องการด้านเงินทุนและพื้นที่มีมากเกินกว่าที่อุตสาหกรรมในครัวเรือนหรือโรงงานขนาดเล็กจะรองรับได้ โรงงานยุคแรกๆ ที่มีเครื่องจักรจำนวนน้อย เช่น เครื่องปั่นด้าย 1-2 เครื่อง และคนงานไม่ถึง 12 คน ถูกเรียกว่า "โรงงานที่ยกระดับจากโรงงานขนาดเล็ก"

โรงงานสมัยใหม่ส่วนใหญ่มีโกดังขนาดใหญ่หรือสิ่งอำนวยความสะดวกคล้ายโกดัง ซึ่งบรรจุเครื่องจักรหนักที่ใช้ในการผลิตแบบสายพาน โรงงานขนาดใหญ่มักตั้งอยู่ในพื้นที่ที่สามารถเข้าถึงการขนส่งหลายรูปแบบ บางแห่งมีสิ่งอำนวยความสะดวกในการขนถ่ายสินค้าทั้งทางรถไฟ ทางหลวง และทางน้ำ

โรงงานอาจผลิตสินค้าแยกชิ้น หรือผลิตวัสดุต่อเนื่อง เช่น สารเคมี เยื่อกระดาษและกระดาษ หรือปิโตรเลียม และอาจมีอุปกรณ์ส่วนใหญ่ - เช่น ถัง ภาชนะรับแรงดัน เครื่องปฏิกรณ์เคมี ปั๊ม และท่อ - อยู่กลางแจ้งและควบคุมจากห้องควบคุม โรงกลั่นน้ำมันมีอุปกรณ์ส่วนใหญ่อยู่กลางแจ้ง

ผลิตภัณฑ์แยกชิ้นอาจเป็นสินค้าสำเร็จรูป หรือเป็นชิ้นส่วนและชิ้นส่วนย่อยที่นำไปประกอบเป็นสินค้าสำเร็จรูปที่อื่น โรงงานอาจได้รับชิ้นส่วนจากที่อื่น หรือผลิตชิ้นส่วนจากวัตถุดิบเอง อุตสาหกรรมการผลิตต่อเนื่องมักใช้ความร้อนหรือไฟฟ้าในการแปรรูปวัตถุดิบให้เป็นผลิตภัณฑ์สำเร็จรูป

## อ้างอิง

หมวดหมู่:การผลิต
หมวดหมู่:การปฏิวัติอุตสาหกรรม
นิงเง็น

**นิงเง็น** (; ) เป็นชื่อที่เรียกสิ่งที่เชื่อว่าเป็นสิ่งมีชีวิตลึกลับชนิดหนึ่งที่อาศัยอยู่ในมหาสมุทร
โดยนิงเง็นเป็นสัตว์ประหลาดตัวหนึ่งที่รวมอยู่ในตำนานพื้นบ้านของญี่ปุ่น
นิงเง็นมีลักษณะคล้ายวาฬ ได้รับการอ้างว่าพบเห็นโดยชาวประมงหลายราย แต่จนถึงปัจจุบันนี้ยังไม่เป็นที่ยืนยันว่า มันมีจริงหรือไม่

คำว่า "นิงเง็น" แปลมาจากภาษาญี่ปุ่นที่มีความหมายว่า "มนุษย์"

## ลักษณะ
นิงเง็นได้รับการอธิบายว่ามีขนาดใหญ่เหมือนวาฬ โดยมีความยาวถึง 20–30 เมตร แต่มีรูปร่างคล้ายมนุษย์ คือ
มีส่วนหัวและรยางค์ที่ดูคล้ายแขนและนิ้วมือ บ้างก็อ้างว่ามี 5 นิ้วเหมือนมนุษย์อีกด้วย
ผิวของนิงเง็นสีขาวซีดและไม่มีขน บ้างก็บอกว่ามีหางคล้ายกับพวกเงือก ในปี ค.ศ. 2007 มีการพบเห็นนิงเง็นโดยสถานีล่าวาฬของญี่ปุ่น จนกลายเป็นข่าวโด่งดัง เจ้าหน้าที่ของสถานีล่าวาฬบอกว่านิงเง็นจะปรากฏตัวเฉพาะในเวลากลางคืนและจะหายตัวไปเมื่อมีมนุษย์เข้าใกล้

การพบเห็นนิงเง็นครั้งสุดท้าย เกิดที่มหาสมุทรแอนตาร์กติก โดยนักสำรวจกลุ่มหนึ่ง
แต่ถึงอย่างไรก็ตามไม่มีหลักฐานอะไรยืนยันได้นอกจากคำบอกเล่าจากลูกทีมคณะสำรวจ
แต่ก็มีภาพเคลื่อนไหวบันทึกได้โดยวิดีโออยู่ 2 ชุด แต่ก็เป็นภาพที่แตกพร่าและลางเลือน

## อ้างอิง

## แหล่งข้อมูลอื่น
* คลิปวิดีโอของนิงเง็น (1)
* คลิปวิดีโอของนิงเง็น (2)

หมวดหมู่:สัตว์ประหลาดคล้ายมนุษย์
หมวดหมู่:คติชนญี่ปุ่น
วาซวาน

thumb|150px|วัซซากำลังปรุงริสตา
**วาซวาน** () เป็นชุดของอาหารที่มีชื่อเสียงในแคชเมียร์ ในอดีตเคยมีถึง 36 รายการ ส่วนใหญ่ปรุงด้วยเนื้อสัตว์ โดยเฉพาะเนื้อแกะ เป็นเมนูสำหรับงานเลี้ยงในโอกาสสำคัญต่าง ๆ เช่น งานแต่งงาน ขึ้นบ้านใหม่ งานสำคัญของทางราชการ ช่างที่ปรุงวาซวานจะมีชื่อเฉพาะว่าวัซซา (Waza)

อาหารหลักในวาซวานได้แก่ อาหารเรียกน้ำย่อยคือคาบับหรือไส้กรอกย่าง ที่เป็นเนื้อทุบผสมเครื่องเทศ ปั้นเป็นไส้กรอกเสียบเหล็กแล้วย่างให้สุก มึธมาซ (เนื้อเคี่ยวเครื่องเทศ) มิธที (สมุนไพรกลิ่นหอม) ตาบักมาซ (ซี่โครงแกะทอดเนย) รายการต่อไปจะเป็นอาหารจำพวกแกงต่าง ๆ เช่น โรกันโจซ ริสตา ยักนี จนถึงกวซตาบาซึ่งเป็นแกงลูกชิ้นยักษ์ใส่โยเกิร์ตเป็นอาหารอย่างสุดท้าย

การจัดเลี้ยงวาซวานจะให้แขกที่มาร่วมงานนั่งหันหน้าเข้าหากัน แบ่งเป็นกลุ่ม กลุ่มละ 4 คน ระหว่างแถวปูผ้าขาว เพื่อให้แขกล้างมือเรียบร้อยแล้ว จะเริ่มเสริ์ฟอาหารจานแรกซึ่งจะเป็นข้าวกับคาบับ เมื่อแขกทุกคนได้อาหารพร้อมแล้ว เจ้าภาพจะกล่าวเชิญให้แขกรับประทานอาหาร จากนั้น ลูกมือของวัซซาจะทยอยเสริ์ฟอาหารอย่างอื่นจนถึงกวซตาบา จากนั้น เจ้าภาพจะทยอยเก็บจานและนำกาน้ำมาบริการให้แขกล้างมืออีกครั้งเป็นอันว่าเสร็จงาน

## ระเบียงภาพ

ไฟล์:TabakMaaz wazwan.jpg |ตาบักมาซ
ไฟล์:Rista wazwan.jpg |ริสตา
ไฟล์:Kabab wazwan.jpg |คาบับ
ไฟล์:Daniphol wazwan.jpg |ดานีโปล
ไฟล์:Goshtaba wazwan.jpg |กวซตาบา
ไฟล์:Wazwan prep.jpg |การเตรียมวาซวาน


## อ้างอิง
* ติฟาฮา มุกตาร์. อ่านอินเดีย วัดองศาธุรกิจพบชีวิตหลากวิถี. กทม. ซีเอ็ด. 2552. หน้า 74-78
หมวดหมู่:อาหารอินเดีย
สมิทธ ธรรมสโรช

**สมิทธ ธรรมสโรช** เป็นทั้งอดีตผู้ช่วยรัฐมนตรี อดีตประธานกรรมการอำนวยการศูนย์เตือนภัยพิบัติแห่งชาติ อดีตอธิบดีกรมอุตุนิยมวิทยา

## ประวัติ
สมิทธ ธรรมสโรช เกิดเมื่อวันที่ 26 พฤศจิกายน พ.ศ. 2480 ที่กรุงเทพมหานคร เป็นบุตรของ รองอำมาตย์โท (สอาด ธรรมสโรช) และนางมะลิ ธรรมสโรช สำเร็จการศึกษาระดับมัธยมศึกษาตอนต้น จากโรงเรียนกรุงเทพคริสเตียนวิทยาลัย, มัธยมศึกษาตอนปลาย ที่ Wilbraham Academy สหรัฐอเมริกา ปริญญาตรี วิศวกรรมศาสตร์บัณฑิต สาขาไฟฟ้า และอิเล็กทรอนิกส์ มหาวิทยาลัยเวอร์มอนต์ สหรัฐอเมริกา

ด้านชีวิตส่วนตัว สมรสกับเนาวรัชต์ ธรรมสโรช (นามสกุลเดิม ธนานันท์)

## ประวัติการทำงาน
รับราชการตั้งแต่ปี พ.ศ. 2528 ในกรมอุตุนิยมวิทยามาโดยตลอด จนกระทั่งเกษียณอายุราชการในตำแหน่งรองปลัดกระทรวงคมนาคมเมื่อปี พ.ศ. 2541 นอกจากตำแหน่งอธิบดีกรมอุตุนิยมวิทยาแล้ว  ยังเคยดำรงตำแหน่งอธิบดีกรมไปรษณีย์โทรเลข เมื่อปี พ.ศ. 2535 และมีตำแหน่งอื่น ๆ อีก อาทิ กรรมการการบินพลเรือน, กรรมการการท่าอากาศยานแห่งประเทศไทย ประธานกรรมการบริษัท ท่าอากาศยานสากลกรุงเทพแห่งใหม่ (สนามบินสุวรรณภูมิ),กรรมการบริหารบริษัท อโซน่า (ประเทศไทย) จำกัด เป็นต้น

## บทบาทด้านการเตือนภัยพิบัติ
สมิทธ ธรรมสโรช เป็นที่รู้จักอย่างกว้างขวางเมื่อปี พ.ศ. 2548 หลังจากเหตุการณ์สึนามิในปลายปี พ.ศ. 2547 จากการที่เป็นผู้ที่เคยเตือนภัยมาก่อนหน้านี้แล้วว่า จังหวัดภาคใต้ฝั่งทะเลอันดามันของไทยมีสิทธิ์ที่จะได้รับผลกระทบจากคลื่นสึนามิ แต่ทว่าในขณะนั้นยังไม่มีใครเชื่อ

จนกระทั่งหลังเหตุการณ์ครั้งนั้น ได้รับการแต่งตั้งให้เป็นผู้ช่วยรัฐมนตรีประจำสำนักนายกรัฐมนตรี ในรัฐบาลพันตำรวจโททักษิณ ชินวัตร หลังจากการที่ สมิทธ ได้มีคำเตือนเกี่ยวกับเหตุการณ์คลื่นสึนามิ ถล่มภาคใต้ของประเทศไทย และต่อมาได้มีการจัดตั้งศูนยเตือนภัยพิบัติแห่งชาติขึ้น ทำให้ สมิทธ ได้รับหน้าที่เป็นประธานกรรมการอำนวยการ

ในรัฐบาลพลเอกสุรยุทธ์ จุลานนท์ มีการแต่งตั้งให้ สมิทธ ธรรมสโรช เป็นที่ปรึกษารัฐมนตรีว่าการกระทรวงเทคโนโลยีสารสนเทศและการสื่อสาร (สิทธิชัย โภไคยอุดม) ปฏิบัติหน้าที่ให้คำปรึกษาเกี่ยวกับภารกิจการกำกับดูแลศูนย์เตือนภัยพิบัติแห่งชาติ 

ต่อมาภายหลังที่มีการเปลี่ยนแปลงรัฐบาล สมิทธ จึงถูกลดบทบาทดังกล่าวลงไป แต่ก็ได้ร่วมกับนายปราโมทย์ ไม้กลัด อดีตอธิบดีกรมชลประทาน จัดตั้งมูลนิธิสภาเตือนภัยพิบัติแห่งชาติ  เพื่อกระตุ้นเตือนรัฐบาลในการดำเนินการเกี่ยวกับการเตือนภัยพิบัติของประเทศไทย

นอกจากนี้แล้วบทบาทและตัวตนของ สมิทธ ยังได้ถูกดัดแปลงมาเป็นตัวละครชื่อ ดร.สยาม ในภาพยนตร์เรื่อง *[[2022 สึนามิ วันโลกสังหาร]]* ออกฉายเมื่อปี พ.ศ. 2552 โดยมี สุเชาว์ พงษ์วิไล มารับบทตัวละครตัวนี้

## เครื่องราชอิสริยาภรณ์

## อ้างอิง

## แหล่งข้อมูลอื่น

หมวดหมู่:ข้าราชการพลเรือนชาวไทย
หมวดหมู่:นักวิทยุสมัครเล่นชาวไทย
หมวดหมู่:บุคคลจากโรงเรียนกรุงเทพคริสเตียนวิทยาลัย
หมวดหมู่:บุคคลจากกรุงเทพมหานคร
หมวดหมู่:บุคคลจากโรงเรียนมาแตร์เดอีวิทยาลัย
หมวดหมู่:บุคคลจากสถาบันการบินพลเรือน
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ. (ฝ่ายหน้า)
หมวดหมู่:ผู้ได้รับเหรียญรัตนาภรณ์ ภ.ป.ร.3
หมวดหมู่:นักวิทยาแผ่นดินไหว
หมวดหมู่:สกุลธรรมสโรช
รอเบิร์ต วิตเตก

**รอเบิร์ต วิตเตก** () เกิดเมื่อวันที่ 1 เมษายน ค.ศ. 1982 ที่บราติสลาวา เป็นนักฟุตบอลชาวสโลวาเกีย ปัจจุบันเล่นตำแหน่งศูนย์หน้าให้กับสโมสรฟุตบอลอันการาจือจือในซูเปอร์ลีกของประเทศตุรกี

## อ้างอิง

หมวดหมู่:นักฟุตบอลชาวสโลวาเกีย
หมวดหมู่:ผู้เล่นในฟุตบอลโลก 2010
หมวดหมู่:กองหน้าฟุตบอล
หมวดหมู่:บุคคลจากบราติสลาวา
สนามกีฬาเคปทาวน์

**สนามกีฬาเคปทาวน์** (; ) เป็นสนามกีฬาในเคปทาวน์ ประเทศแอฟริกาใต้ เป็นสนามกีฬาใหม่ที่สร้างขึ้นเพื่อการแข่งขันฟุตบอลโลก 2010 ในช่วงระหว่างวางแผนงาน สนามกีฬาใช้ชื่อว่า **กรีนพอยต์** (Green Point) ที่เป็นชื่อของสนามกีฬาเดิมในสถานที่ก่อสร้าง และชื่อนี้ก็ยังมักถูกเอ่ยถึงอยู่ในช่วงฟุตบอลโลกจากสื่อมวลชน

สนามกีฬาตั้งอยู่ที่กรีนพอยต์ ระหว่างเขาซิกนอลและมหาสมุทรแอตแลนติก สนามกีฬามีความจุ 64,100 คน

## อ้างอิง

หมวดหมู่:สนามกีฬาฟุตบอลโลก 2010
หมวดหมู่:สนามกีฬาในประเทศแอฟริกาใต้
สถานีโทรทัศน์ผ่านดาวเทียมมหาดไทย

**สถานีโทรทัศน์ผ่านดาวเทียมมหาดไทย** เป็นสถานีโทรทัศน์ผ่านดามเทียม ของกระทรวงมหาดไทย จัดตั้งขึ้นในสมัยที่ชวรัตน์ ชาญวีรกูล เป็นรัฐมนตรีว่าการกระทรวงมหาดไทย เพื่อเป็นช่องทางในการสื่อสารกับประชาชนทั้งในส่วนกลางและภูมิภาค เริ่มออกอากาศครั้งแรก เมื่อวันที่ 14 มิถุนายน พ.ศ. 2553

## ประวัติ
สถานีโทรทัศน์ผ่านดาวเทียมมหาดไทย หรือ "โทรทัศน์มหาดไทย" จัดตั้งขึ้นตามแนวความคิดของนายชวรัตน์ ชาญวีรกูล รัฐมนตรีว่าการกระทรวงมหาดไทย เพื่อให้เป็นช่องทางในการสื่อสารระหว่างกระทรวงมหาดไทย กับประชาชนทั่วไป ในระยะเริ่มต้นยังถูกกระแสต่อต้านจากบุคคลบางกลุ่ม ด้วยเหตุผลว่าการจัดตั้งโทรทัศน์มหาดไทย จะเป็นช่องทางการสื่อสารของพรรคภูมิใจไทย หรือทีวีสีน้ำเงิน  มากกว่าการเป็นทีวีของประชาชน อันจะเห็นได้จากการที่คณะทำงานและบุคคลที่เกี่ยวข้องส่วนใหญ่ เป็นบุคคลที่มีความเกี่ยวข้องกับพรรคภูมิใจไทย อาทิ นายศักดิ์สยาม ชิดชอบ นายชวรัตน์ ชาญวีรกูล นายบุญจง วงศ์ไตรรัตน์ ฯลฯ จนกระทั่งได้มีการออกอากาศอย่างเป็นทางการ เมื่อวันที่ 14 มิถุนายน พ.ศ. 2553

ปัจจุบันโทรทัศน์มหาดไทย ดำเนินการโดย ศูนย์เทคโนโลยีสารสนเทศและการสื่อสาร สำนักงานปลัดกระทรวงมหาดไทย มีวัตถุประสงค์เพื่อใช้เป็นช่องทางประชาสัมพันธ์และเผยแพร่องค์ความรู้ ข้อมูล ข่าวสาร "การบำบัดทุกข์ บำรุงสุข" การเตือนภัย การเตรียมความพร้อมหากเกิดภัย ผลิตภัณฑ์สินค้า OTOP เพื่อทำให้ประชาชนมีรายได้ ลดรายจ่าย ชุมชนเข้มแข็ง เป็นการกระตุ้นเศรษฐิจในระดับชุมชนส่งผลให้เศรษฐกิจของประเทศเสถียรภาพเจริญเติบโตแบบยั่งยืน และผลการดำเนินการตามภารกิจหน้าที่ของกระทรวงมหาดไทยและหน่วยราชการอื่น โดยสามารถรับชมได้ด้วยจานรับสัญญาณดาวเทียมแบบ C-Band ความถี่ 3840 Horizontal Symbol Rate 30000 

## รายการเด่น
* มหาดไทยชวนรู้
* มหาดไทย ไขปัญหา
* แหลมเหงา เม้าส์ลั่นทุ่ง

## อ้างอิง

## แหล่งข้อมูลอื่น
* โทรทัศน์มหาดไทย 

ทโทรทัศน์
มหาดไทย
หมวดหมู่:องค์การที่ก่อตั้งในปี พ.ศ. 2553
หัวใจถูกบีบรัด

**หัวใจถูกบีบรัด** () เป็นภาวะฉุกเฉินซึ่งมีของเหลวคั่งอยู่ในช่องเยื่อหุ้มหัวใจ หากมีปริมาณของเหลวเพิ่มมากขึ้นจนทำให้หัวใจไม่สามารถขยายตัวเพื่อเติมเลือดเข้าห้องหัวใจได้จะทำให้หัวใจมีปริมาตรเลือดหัวใจบีบต่อครั้ง (stroke volume) ลดลง ทำให้เกิดการสูบฉีดเลือดไม่เพียงพอต่อความต้องการของร่างกาย เกิดภาวะช็อค และทำให้เสียชีวิตได้

ภาวะหัวใจถูกบีบรัดเกิดขึ้นเมื่อเกิดมีของเหลวขึ้นในช่องเยื่อหุ้มหัวใจเร็วเกินกว่าที่ถุงเยื่อหุ้มหัวใจจะขยายได้ทัน หากปริมาณของของเหลวเพิ่มขึ้นช้า ๆ (เช่นในภาวะต่อมไทรอยด์ทำงานน้อย) ถุงเยื่อหุ้มหัวใจจะสามารถขยายขนาดเพื่อรองรับของเหลวได้ก่อนที่จะเกิดภาวะบีบรัด แต่ถ้าของเหลวเพิ่มขึ้นอย่างรวดเร็ว (เช่นในอุบัติเหตุหรือการฉีกขาดของหัวใจ) ปริมาณของเหลวเพียง 100 มิลลิลิตรก็สามารถทำให้เกิดภาวะบีบรัดได้

## อ้างอิง

## แหล่งข้อมูลอื่น

หมวดหมู่:หทัยวิทยา
การประชุมสุดยอดกลุ่ม 8 ครั้งที่ 36

**การประชุมสุดยอดกลุ่ม 8 ครั้งที่ 36** จัดขึ้นในฮันตส์วิลล์ รัฐออนแทรีโอ จากวันที่ 25–26 มิถุนายน พ.ศ. 2553 ซึ่งจะเป็นการประชุมสุดยอดกลุ่ม 8 ซึ่งแคนาดาเป็นเจ้าภาพจัดการประชุมเป็นครั้งที่ห้านับตั้งแต่ ค.ศ. 1976 การประชุมสุดยอดกลุ่ม 8 ได้กลายมาเป็นโอกาสสำหรับองค์การสาธารณประโยชน์ นักเคลื่อนไหวและกลุ่มสังคมจำนวนมากที่จะร่วมชุมนุมกันและอภิปรายถึงประเด็นปัญหาต่าง ๆ ธีมของการประชุมครั้งนี้ คือ "การฟื้นฟูและการเริ่มต้นใหม่"

หลังการประชุมครั้งนี้ จะมีการประชุมสุดยอดกลุ่ม 20 ต่อในเมืองโทรอนโต

## ผู้นำในการประชุม
กลุ่ม 8 เป็นการประชุมประจำปีอย่างไม่เป็นทางการระหว่างผู้นำแคนาดา คณะกรรมธิการยุโรป ฝรั่งเศส เยอรมนี อิตาลี ญี่ปุ่น รัสเซีย สหราชอาณาจักร และสหรัฐอเมริกา ฝรั่งเศสคาดหวังว่ากลุ่ม 8 จะขยายเพิ่มเป็นกลุ่ม 14 ซึ่งรวมไปถึงบราซิล อินเดีย จีน แอฟริกาใต้ เม็กซิโก และอีก 1 ประเทศมุสลิม

การประชุมครั้งนี้จะเป็นครั้งแรกสำหรับนายกรัฐมนตรีสหราชอาณาจักร เดวิด แคเมอรอน และนายกรัฐมนตรีญี่ปุ่น นาโอโตะ คัง

### ผู้เข้าร่วมประชุมกลุ่ม 8 หลัก
ประเทศผู้เข้าร่วมประชุมเหล่านี้ถือได้ว่าเป็น "สมาชิกแกนกลาง" ของการประชุมระหว่างประเทศ:

*  **[[แคนาดา]]** 
*  **[[ฝรั่งเศส]]** 
*  **[[เยอรมนี]]** 
*  **[[อิตาลี]]** 
*  **[[ญี่ปุ่น]]** 
*  **[[รัสเซีย]]** 
*  **[[สหราชอาณาจักร]]** 
*  **[[สหรัฐ]]** 
* **** 

### ผู้นำที่ได้รับเชิญ (มีส่วนร่วมบางส่วน)
ผู้นำของชาติจำนวนหนึ่งได้รับเชิญเข้าร่วมการประชุมดังกล่าวและมีส่วนร่วมบางอย่างในกิจกรรมการประชุมสุดยอดกลุ่ม 8

#### ผู้นำกลุ่ม 8+5
กลุ่ม 8+5 เป็นชื่อเรียกของประเทศกลุ่ม 8 และประเทศเศรษฐกิจใหม่ที่มีขนาดใหญ่มากที่สุด 5 อันดับ
*  **[[บราซิล]]**
*  **[[ประเทศจีน|จีน]]**
*  **[[อินเดีย]]**
*  **[[เม็กซิโก]]**
*  **[[แอฟริกาใต้]]**

#### ผู้นำอื่น
*  **[[ประเทศโคลอมเบีย|โคลอมเบีย]]**

นอกจากนี้ นายกรัฐมนตรีแคนาดายังได้เชิญผู้นำประเทศแอฟริกาเข้าร่วมการประชุมด้วยอีกจำนวนหนึ่ง
*  **[[อียิปต์]]** 
*  **[[เอธิโอเปีย]]** 
*  **[[มาลาวี]]** 
*  **[[ไนจีเรีย]]** กูดลัก โจนาธาน ประธานาธิบดี
*  **[[เซเนกัล]]** 

#### ประธานองค์การระหว่างประเทศ
ประธานขององค์การระหว่างประเทศหลักได้รับเชิญเข้าร่วมการประชุม อันประกอบด้วย:

* **[[สหภาพแอฟริกา]]**.
* **[[เครือจักรภพรัฐเอกราช]]**
* **[[สำนักงานพลังงานปรมาณูระหว่างประเทศ]]**
* **[[ทบวงพลังงานโลก]]**
* **[[ความร่วมมือเพื่อพัฒนากลุ่มประเทศแอฟริกา]]** (NEPAD)
* **[[สหประชาชาติ]]**
* **[[ยูเนสโก]]**
* **[[ธนาคารโลก]]**
* **[[องค์การอนามัยโลก]]**
* **[[องค์การการค้าโลก]]**

## ประเด็นปัญหา

การประชุมสุดยอดครั้งนี้มีเจตนาที่จะใช้เป็นที่ประชุมเพื่อแก้ไขปัญหาความแตกต่างระหว่างประเทศสมาชิก และในทางปฏิบัติแล้ว การประชุมสุดยอดยังเป็นโอกาสสำหรับประเทศสมาชิกที่จะให้กำลังใจระหว่างกันในการเผชิญหน้ากับการตัดสินใจทางเศรษฐกิจอันยากลำบาก แคนาดามุ่งประเด็นไปยัง (1) เศรษฐกิจ (2) การปฏิรูปภาคส่วนการคลัง (3) การทำให้ชาติทวีปยุโรปออกมาตรการเพื่อคืนเสถียรภาพทางการเงิน

## อ้างอิง

## บรรณานุกรม
* Reinalda, Bob and Bertjan Verbeek. (1998). ''Autonomous Policy Making by International Organizations.'' London: Routledge. , 

## แหล่งข้อมูลอื่น
*  n.b., no official website is created for any G7 summit prior to 1995 -- *see* the 21st G7 summit.
* G8 Research Group – G8 Information Centre 
*  – G8/G20 website
*  – G8/G20 Twitter site
* 

8
หมวดหมู่:ความสัมพันธ์ระหว่างประเทศ
หมวดหมู่:ประเทศแคนาดาในปี พ.ศ. 2553
หน้ากากแอ็คชั่น

**หน้ากากแอ็คชั่น** (; ) เป็นตัวละครจากการ์ตูนเรื่องเครยอนชินจัง โดยเป็นทั้งเพื่อน และเป็นฮีโร่ในดวงใจของชินโนะสึเกะ โนะฮาร่า (ชินจัง) ซึ่งเป็นตัวละครที่ออกแบบโดยคุณโยชิโตะ อุสึอิ และให้เสียงพากย์ในฉบับอนิเมะโดยคุณเท็ตโช เก็นดะ ทั้งนี้ หน้ากากแอ็คชั่นเป็นตัวละครที่มีภาพลักษณ์ของตัวละครโทคุซัทสึ อย่างคาเมนไรเดอร์กับอุลตร้าแมนรวมกันซึ่งหน้ากากแอ็คชั่นเป็นการล้อเลียนเรื่อง มาสค์ไรเดอร์ โดยชุดคล้ายคาเมนไรเดอร์ ZX หน้ากากแบบเปิดปากคล้ายไรเดอร์แมน แต่ท่าไม้ตายกลับไปคล้ายคลึงกับอุลตร้าแมน 

## เนื้อเรื่องย่อ
หน้ากากแอ็คชั่น เป็นซุปเปอร์ฮีโร่ซึ่งปรากฏตัวทางโทรทัศน์ มีชื่อในร่างมนุษย์คือโก โกทาโร่ (郷 剛太郎) ซึ่งเป็นสตั๊นท์แมนภาพยนตร์ และหน้ากากแอ็คชั่นนี้ยังถือเป็นตัวละครการ์ตูนคนสำคัญของชินจัง ทั้งนี้ หน้ากากแอ็คชั่นคือบุรุษผู้สวมหน้ากากที่ใช้วิชาพิเศษผสานคาราเต้ในการต่อสู้กับเหล่าร้าย เพื่อปกป้องโลก และซากุระ มิมิโกะ (サクラ桜 ミミ子) ซึ่งเป็นนางเอกที่ปรากฏในภาพยนตร์เรื่องหน้ากากแอ็คชั่น

## การปรากฏตัวในฉบับเดอะมูฟวี่
หน้ากากแอ็คชั่น ถือเป็นหนึ่งในตัวละครที่ปรากฏตัวในชินจังเดอะมูฟวี่อยู่หลายภาค ครั้งแรกเขาได้ปรากฏตัวในชินจังเดอะมูฟวี่ตอน*Crayon Shin-chan: Action Kamen vs Leotard Devil* () โดยจัดฉายในวันที่ 24 กรกฎาคม ค.ศ. 1993 ซึ่งเป็นชินจังเดอะมูฟวี่ตอนแรกสุด ในเนื้อเรื่องนี้หน้ากากแอ็คชั่นได้ปรากฏตัวต่อหน้าชินจังและปราบเหล่าร้ายร่วมกัน และมีฉากที่สร้างความขบขันให้กับผู้ชมอยู่หลายช่วง

## ชื่อเรียกในประเทศต่าง ๆ
**หน้ากากแอ็คชั่น** เป็นตัวละครการ์ตูนมีชื่อเรียกที่แตกต่างกันออกไปในแต่ละประเทศ ดังนี้:

*  ญี่ปุ่น: Action Kamen (アクション仮面 Akushon Kamen)
*  อิตาลี: Ragazzo mascherato
*  สเปน: Ultrahéroe
*  แคว้นคาเทโลเนีย: Ultraheroi
*  แคว้นกาลิเซีย: Ultraheroe
*  บาสก์คันทรี: Ultraheroia
*  สหราชอาณาจักร: Masked Muchacho

*  สหรัฐอเมริกา: Action Bastard
*  จีน: 動感超人
*  เยอรมนี: Maskierter Muchacho
*  บราซิล: Masked Muchacho
*  เนเธอร์แลนด์: De Gemaskerde Muchacho
*  โปแลนด์: Zamaskowany Muchacho
*  ไทย: หน้ากากแอ็คชั่น

## อ้างอิง

* หนังสือการ์ตูน เครยอนชินจัง (สำนักพิมพ์เนชั่น เอ็ดดูเทนเมนท์)

## ดูเพิ่ม
* เครยอนชินจัง

## แหล่งข้อมูลอื่น
* Action Bastard (URBan DICTIONARY) 

หมวดหมู่:เครยอนชินจัง
หมวดหมู่:ตัวละครการ์ตูนญี่ปุ่น
หมวดหมู่:ตัวละครที่เป็นนักคาราเต้
หมวดหมู่:ตัวละครชาวญี่ปุ่นในอนิเมะและมังงะ
หมวดหมู่:ตัวละครชายในอนิเมะและมังงะ
หมวดหมู่:ซูเปอร์ฮีโรในอนิเมะและมังงะ
หมวดหมู่:ซูเปอร์ฮีโรที่มีการปกปิดตัวตนจริง
นิลมาร์ โอโนราตู ดา ซิลวา

**นิลมาร์ โอโนราตู ดา ซิลวา** () หรือ **นิลมาร์** เกิดเมื่อวันที่ 14 กรกฎาคม ค.ศ. 1984 ที่เมืองบังเดย์รังชิส () รัฐปารานา เป็นนักฟุตบอลชาวบราซิล ปัจจุบันเล่นให้สโมสรฟุตบอลบิยาร์เรอัล

หมวดหมู่:นักฟุตบอลชาวบราซิล
หมวดหมู่:นักฟุตบอลทีมชาติบราซิล
หมวดหมู่:ผู้เล่นในฟุตบอลโลก 2010
หมวดหมู่:ผู้เล่นในลีกเอิง
หมวดหมู่:บุคคลจากรัฐปารานา
หมวดหมู่:ผู้เล่นสโมสรฟุตบอลบิยาร์เรอัล
หมวดหมู่:กองหน้าฟุตบอล
หมวดหมู่:ผู้เล่นในกังเปโอนาตูบราซีเลย์รูแซรียีอา
ลูอีส ฟาเบียนู

**ลูอีส ฟาเบียนู เกลเมงชี** (; เกิด 8 พฤศจิกายน ค.ศ. 1980) โดยทั่วไปรู้จักกันในชื่อ **ลูอีส ฟาเบียนู** เป็นอดีตนักฟุตบอลชาวบราซิลที่เล่นเป็นสไตรเกอร์ให้กับเซบิยา, เซาเปาลู และทีมชาติบราซิล ตามข้อมูลจาก International Federation of Football History & Statistics เขาเป็นนักทำประตูยอดเยี่ยมและได้รับการจัดอันดับให้เป็นนักฟุตบอลชาวบราซิลที่ทำประตูได้มากเป็นอันดับสองในคริสต์ศตวรรษที่ 21

## ชีวิตส่วนตัว
ลูอีส ฟาเบียนูสมรสกับ Juliana Paradela Clemente ใน ค.ศ. 2005 และมีบุตรสามคน ได้แก่ Giovanna, Gabriella และ Giulie
ในเดือนมีนาคม ค.ศ. 2023 ทั้งสองหย่าร้างหลัง Juliana อ้างว่าลูอีส ฟาเบียนูมีชู้ ใน ค.ศ. 2005 แม่ของเขาถูกมือปืนลักพาตัวที่กังปีนัส ตำรวจเข้าช่วยเหลือเธอได้ใน 62 วันต่อมา

## อ้างอิง

## แหล่งข้อมูลอื่น

* 
* 
* 

หมวดหมู่:นักฟุตบอลชาวบราซิล
หมวดหมู่:นักฟุตบอลทีมชาติบราซิล
หมวดหมู่:ผู้เล่นในฟุตบอลโลก 2010
หมวดหมู่:ผู้เล่นในลาลิกา
หมวดหมู่:ผู้เล่นในลีกเอิง
หมวดหมู่:ผู้เล่นสโมสรฟุตบอลโปร์ตู
หมวดหมู่:บุคคลจากกังปีนัส
หมวดหมู่:กองหน้าฟุตบอล
หมวดหมู่:ผู้เล่นในกังเปโอนาตูบราซีเลย์รูแซรียีอา
เอ็ดมอนโตซอรัส

**เอ็ดมอนโตซอรัส** () เป็นพวกไดโนเสาร์ปากเป็ดชนิดหนึ่ง ฟอสซิลของมันพบในทวีปอเมริกาเหนือ อาศัยอยู่ในยุคครีเทเชียสตอนปลาย เมื่อประมาณ 73 ล้านปี ถึง 65 ล้านปีก่อน มันเป็นเหยื่อของนักล่าอย่างไทรันโนซอรัสและอยู่ร่วมยุคกับไทรเซอราทอปส์ เอ็ดมอนโตซอรัส เป็นหนึ่งในพวกแฮดโดรซอร์ริเด (ไดโนเสาร์ปากเป็ด) ที่ใหญ่ที่สุด ความยาวของมันวัดได้ถึง 13 เมตร (43 ฟุต) และมีน้ำหนักประมาณ 4.0 ตันมันเป็นที่รู้จักกันจากตัวอย่างฟอสซิล ที่มีสภาพสมบูรณ์ มันมีญาติอย่างอนาโตไททัน () ซึ่งอาศัยอยู่ในช่วงเวลาเดียวกัน ฟอสซิลชิ้นแรกของมัน ถูกค้นพบในภาคใต้ ของรัฐอัลเบอร์ตา ประเทศแคนาดา ในปี 1917 เอ็ดมอนโตซอรัส มีชื่อก่อนหน้านี้ว่า annectens ซึ่งตั้งโดย โอลเนียท ชาล มาร์ชในปีค.ศ. 1892

เอ็ดมอนโตซอรัส อาศัยกระจายอย่างเป็นวงกว้างในแถบอเมริกาตะวันตก การกระจายตัวของซากดึกดำบรรพ์แสดงได้ว่ามันอาศัยอยู่แถบราบชายฝั่ง มันเป็นสัตว์ซึ่งกินพืชเป็นอาหารที่สามารถยืนได้ทั้ง 2 ขา และ 4 ขา และมันอยู่ร่วมกันเป็นฝูงและมีการอพยพจากที่หนึ่งไปยังอีกที่หนึ่งเพื่อหาอาหารอีกด้วย จากการศึกษาซากดึกดำบรรพ์หลายตัวอย่างพบว่ามีหลักฐานการถูกโจมตีจากไทรันโนซอรัสด้วย

## ลักษณะ
เอ็ดมอนโตซอรัส เป็นสัตว์กินพืชที่มีลักษณะหางใหญ่ยาวและศรีษระมีลักษณะคล้ายรูปเป็ด กะโหลกศรีษระมีหงอนกลวงแต่ไม่แข็งเหมือนแฮดโดรซอร์ริเดอื่น ๆ ขาหลังมีขนาดใหญ่พอที่จะพยุงตัวให้ยืน 2 ขาได้ เมื่อโตเต็มที่จะมีขนาดยาว 9 เมตร (30 ฟุต) แต่บางตัวอาจสามารถโตได้ถึง 12-13 เมตร (39-43 ฟุต) มีน้ำหนัก 4-4.4 ตัน

## กะโหลกศีรษะ
thumb|กะโหลกศีรษะของเอ็ดมอนโตซอรัส
กะโหลกศีรษะที่โตเต็มที่ของเอ็ดมอนโตซอรัสยาวเกือบรอบเมตร มีลักษณะเป็นรูปสามเหลี่ยม จะงอยปากทั้งบนและล่างไม่มีฟัน มีแต่ฟันกราม จะงอยปากบนมีขนาด 8 เซนติเมตร

## การเคลื่อนไหว
เอ็ดมอนโตซอรัส และแฮดโดรซอร์ริเดอื่น ๆ มีสี่เท้าและสามารถยืนสองเท้าได้ในเวลาที่จำเป็นเช่นการกินใบไม้ที่มียอดสูง ๆ หรือจะใช้ขาหลังในการออกตัววิ่งด้วยความเร็วหนีจากนักล่าในยุคนั้นอย่าง ไทรันโนซอรัส การวิจัยโดยสร้างแบบจำลองคอมพิวเตอร์ในปี 2007 แสดงว่า เอ็ดมอนโตซอรัสสามารถทำความเร็วสูงอาจถึง 45 กิโลเมตร/ชั่วโมง และยังจำลองการเดินแบบอื่น ๆ อย่างการวิ่งเหยาะ ๆ ให้ก้าวเท้าเดียว ย้ายที่หรือวิ่ง นักวิจัยพบว่าแปลกใจที่เอ็ดมอนโตซอรัสสามารถเดินเร็วได้เหมือนจิงโจ้กระโดด (แบบจำลองความเร็วสูงสุด 17.3 เมตรต่อวินาที)
ในขณะที่น้ำหนักมีมากจนไม่เหมาะกับการว่ายน้ำเช่นเดียวกับ แฮดโดรซอร์ริเด อื่น ๆ ที่มีนิ้วมือสั้นไร้ประสิทธิภาพ และหางไม่มีประโยชน์ในการขับเคลื่อนร่างกายเนื่องจากมีเส้นเอ็นแข็งที่คล้ายกระดูกทำให้ขยับได้เล็กน้อย

## แหล่งข้อมูลอื่น
* What did the ''Edmontosaurus'' eat? How did it chew?  Planet Earth online
* "Rare mummified dinosaur uncovered"  MSNBC.com
* Hadrosaurinae  from Palaeos.com (technical)
* Hadrosaurinae  from *Thescelosaurus!*

หมวดหมู่:ไดโนเสาร์ในยุคครีเทเชียส
ตูรันโด

thumb|โปสเตอร์การแสดงรอบปฐมทัศน์
**ตูรันโด** () เป็นอุปรากรภาษาอิตาลีจำนวน 3 องก์ เขียนโดยจาโกโม ปุชชีนี คีตกวีอุปรากรคนสำคัญของคริสต์ศตวรรษที่ 19 เป็นผลงานชิ้นสุดท้ายของจาโกโม ปุชชีนี ที่เสียชีวิตก่อนจะเขียนเสร็จ ปุชชีนีเริ่มเขียนอุปรากรเรื่องนี้ตั้งแต่เดือนมีนาคม ค.ศ. 1920 จนกระทั่งเสียชีวิตเมื่อวันที่ 29 พฤศจิกายน ค.ศ. 1924 โดยคงเหลือแผ่นร่างจำนวน 36 หน้า สำหรับตอนจบ 23 แผ่นสุดท้ายที่ยังเขียนไม่เสร็จ ต่อมาได้ถูกเขียนต่อจนสำเร็จโดยฟรังโก อัลฟาโน

ตูรันโดจัดแสดงรอบปฐมทัศน์เมื่อวันที่ 25 เมษายน ค.ศ. 1926 ที่โรงอุปรากรลา สกาลา มิลาน อำนวยเพลงโดยอาร์ตูโร ตอสกานีนี เมื่อการแสดงมาถึงช่วงกลางขององก์ที่สาม วงออร์เคสตราหยุดบรรเลง ตอสกานีนีลดไม้บาตองลง หันกลับไปหาผู้ชมและประกาศว่า *"Qui finisce l'opera, perché a questo punto il maestro è morto"* ("Here the opera ends, because at this point the maestro died"; อุปรากรจบลง ณ ที่นี้ เพราะท่านแมสโตรผู้แต่งเสียชีวิตลงแล้ว) พร้อมกับผ้าม่านเวทีเลื่อนลงมาปิดช้าๆ  จากนั้นตอสกานีนีก็ไม่ได้ขึ้นอำนวยเพลงที่ใดอีกเลย  การแสดงรอบถัดมา ได้เปลี่ยนผู้อำนวยเพลงเป็นเอตตอเร ปานิซซา โดยได้รวมตอนจบซึ่งแต่งโดยฟรังโก อัลฟาโน ไว้ด้วย 

ตูรันโด มาจากภาษาเปอร์เซีย แปลว่าลูกสาวของตูราน เป็นชื่อของตัวละครนำฝ่ายหญิง เป็นเจ้าหญิงชาวอุยกูร์ ธิดาของผู้ครองแคว้นตูรานในเอเชียกลาง และเป็นส่วนหนึ่งของอาณาจักรเปอร์เซีย นักวิชาการที่ศึกษาผลงานของปุชชีนี แนะนำว่าชื่อตัวละคร ให้ออกเสียงว่า "Turan-do" (ไม่ต้องออกเสียงตัวสะกด ต์) เรื่องของตูรันโดมาจากนิทานเปอร์เซียเรื่อง พันหนึ่งทิวา

องก์สุดท้ายของอุปรากร มีท่อนอาเรียที่ชื่อว่า **[[Nessun dorma]]** () เจ้าชายตกหลุมรักเจ้าหญิงตูรันโดผู้เย็นชา และประสงค์จะอภิเษกกับเจ้าหญิง ต้องถูกทดสอบโดยตอบปริศนา 3 ข้อ โดยหากตอบข้อใดผิดจะต้องถูกบั่นศีรษะ บทเพลงอาเรียท่อนนี้เป็นอาเรียที่มีชื่อเสียงที่สุดสำหรับขับร้องโดยนักร้องเสียงเทเนอร์ โดยเฉพาะที่ขับร้องโดยลูชาโน ปาวารอตติ ที่นำมาใช้เป็นเพลงธีมของบีบีซีในการถ่ายทอดฟุตบอลโลก 1990 ที่อิตาลี เพลงนี้ขึ้นถึงอันดับสองของป็อปชาร์ตในสหราชอาณาจักร

## อ้างอิง

หมวดหมู่:อุปรากรโดยจาโกโม ปุชชีนี
หมวดหมู่:อุปรากรภาษาอิตาลี
หมวดหมู่:อุปรากรคริสต์ทศวรรษ 1920
หมวดหมู่:งานประพันธ์ดนตรีสำหรับวงออร์เคสตราและออร์แกน
หมวดหมู่:ผลงานที่เผยแพร่หลังมรณกรรม
Nessun dorma

[thumb|ตูรันโด รับบทโดย[มอนต์เซอร์รัต คาบาลเย และเปโดร ลาวิยอง]]
**เนสซูน ดอร์มา** (; แปลว่า *None shall sleep*) เป็นท่อนอาเรียจากองก์ที่ 3 องก์สุดท้ายของอุปรากรภาษาอิตาลีเรื่อง *[[ตูรันโด]]* ของจาโกโม ปุชชีนี เป็นผลงานชิ้นสุดท้ายของปุชชีนีที่ดัดแปลงจากนิทานเปอร์เซียเรื่อง พันหนึ่งทิวา แต่เสียชีวิตก่อนจะแต่งเสร็จ

เนื้อร้องบรรยายถึง เจ้าชายซึ่งตอบปริศนา 3 ข้อของเจ้าหญิงตูรันโดได้แล้ว กำลังให้เจ้าหญิงผู้เย็นชาตอบปริศนากลับ โดยทายชื่อของเจ้าชายให้ถูกก่อนฟ้าสาง โดยให้โอกาสเจ้าหญิงเลือกเอา ว่าจะประหาร หรือแต่งงานกับเจ้าชาย

บทเพลงอาเรียท่อนนี้เป็นอาเรียที่มีชื่อเสียงที่สุดสำหรับขับร้องโดยนักร้องเสียงเทเนอร์ โดยเฉพาะที่ขับร้องโดยลูชาโน ปาวารอตติ ที่นำมาใช้เป็นเพลงธีมของบีบีซีในการถ่ายทอดฟุตบอลโลก 1990 ที่อิตาลี เพลงนี้ขึ้นถึงอันดับสองของป็อปชาร์ตในสหราชอาณาจักร  และยังปรากฏในวัฒนธรรมสมัยนิยมเป็นจำนวนมาก เช่นในฉากไคลแมกซ์ของภาพยนตร์หลายเรื่อง  เช่น *[[The Killing Fields (film)|The Killing Fields]]*, *[[New York Stories]]*,  *[[Mar adentro]]*, *[[The Sum of All Fears (film)|The Sum of All Fears]]*, *[[The Mirror Has Two Faces]]*, และ *[[Bend It Like Beckham]]*.

## อ้างอิง

หมวดหมู่:ผลงานของ จาโกโม ปุชชีนี
หมวดหมู่:เพลงอิตาลี
หมวดหมู่:อาเรีย
หมวดหมู่:ผลงานที่เผยแพร่หลังมรณกรรม
เบคิไลต์

**เบคิไลต์** () เป็นชื่อทางการค้าของฟีนอลฟอร์มาลดีไฮด์เรซิน หรือมักจะเรียกกันว่าฟินอลิก เป็นพลาสติกเทอร์โมเซตติง ฟินอลิกทนความร้อนในสภาวะปกติประมาณ 160-180 องศาฟาเรนไฮต์ หากผสมวัตถุทนความร้อนบางชนิดจะสามารถทนความร้อนได้ถึง 400 องศาฟาเรนไฮต์ ฟินอลิกเป็นตัวนำความร้อนที่เลว ติดไฟได้แต่ช้าและดับเองจึงมักนิยมใช้ทำมือจับสำหรับอุปกรณ์สำหรับเครื่องครัว อุปกรณ์ไฟฟ้า ฝาครอบจานจ่ายรถยนต์ ถาดบรรจุสารเคมี ตู้โทรทัศน์ ที่รองนั่งโถส้วม นอกจากนี้ฟินอลิกยังสามารถทำเป็นโฟมได้อีกด้วย ซึ่งโฟมที่ผลิตจากฟินอลิกนี้สามารถขยายตัวได้ถึง 300 เท่า โฟมฟินอลิกนิยมทำเป็นทุ่นลอยน้ำและใช้เสริมความแข็งแรงในเครื่องบิน

ในปี ค.ศ. 1907 เลโอ บาเกอลันด์ (Leo Baekeland) ได้ประสบความสำเร็จในการทำพอลิเมอร์สังเคราะห์ (พลาสติก) ชนิดแรก บาเกอลันด์เป็นนักเคมีผู้ถือกำเนิดในประเทศเบลเยียม และต่อมาได้เดินทางมาตั้งรกรากอยู่ที่รัฐนิวยอร์ก สหรัฐอเมริกา หลังจากที่เขาได้รับปริญญาเอกด้านวิทยาศาสตร์ขณะอายุเพียง 21 ปีเท่านั้น การค้นพบของบาเกอลันด์กระตุ้นให้เกิดการผลิตพลาสติกตลอดจนการเติบโตของอุตสาหกรรมพลาสติกชนิดอื่น ๆ มาจนปัจจุบัน 

### พอลิเมอร์สังเคราะห์
บาเกอลันด์พบว่าเมื่อผสมฟีนอล (phenol) กับฟอร์มาลดีไฮด์ (formaldehyde) เข้าด้วยกัน แล้วให้ความร้อน และกลั่นเอาน้ำออกโดยกระบวนการควบแน่น (condensation) จะได้สารเหนียว ๆ ที่เมื่อปล่อยให้เย็นตัวลงแล้วจะแข็งตัวเป็นวัสดุที่มีสมบัติเหมาะอย่างยิ่งในการใช้เป็นวัสดุฉนวนหุ้มสายไฟ ต่อมาพอลิเมอร์ชนิดนี้ถูกเรียกว่า "เบคิไลต์" (Bakelite) ตามชื่อของบาเกอลันด์ หรือฟินอลิกเรซิน (phenolic resin) ตามชื่อของมอนอเมอร์ที่ใช้ (ฟีนอลและฟอร์มาลดีไฮด์)

## อ้างอิง

## แหล่งข้อมูลอื่น

* 
* 
* 
* 
*  

หมวดหมู่:ฟีนอลฟอร์มาลดีไฮด์เรซิน
หมวดหมู่:วัสดุผสม
หมวดหมู่:ไดอิเล็กทริก
หมวดหมู่:ตราสินค้าพลาสติก
กองพันทหารราบที่ 3 กรมทหารมหาดเล็กราชวัลลภรักษาพระองค์ที่ 1

thumb|right|300px|ธงชัยเฉลิมพลประจำหน่วยกองพันทหารราบที่ 3 กรมทหารมหาดเล็กราชวัลลภที่ 1 มหาดเล็กราชวัลลภรักษาพระองค์ในพระบาทสมเด็จพระวชิรเกล้าเจ้าอยู่หัว
thumb|300px|ทหารในสังกัดกองพันทหารราบที่ 3 กรมทหารมหาดเล็กราชวัลลภรักษาพระองค์ที่ 1 ในพระบาทสมเด็จพระวชิรเกล้าเจ้าอยู่หัว แต่งกายแบบเต็มยศ พร้อมด้วยธงชัยเฉลิมพลประจำหน่วย
**กรมทหารรักษาวังมหาดเล็กราชวัลลภรักษาพระองค์ฯ กองบัญชาการทหารมหาดเล็กราชวัลลภรักษาพระองค์ฯ หน่วยบัญชาการถวายความปลอดภัยรักษาพระองค์ฯ** (อดีต กองพันทหารราบที่ ๓ กรมทหารมหาดเล็กราชวัลลภรักษาพระองค์ที่ ๑ มหาดเล็กราชวัลลภรักษาพระองค์ **ในพระบาทสมเด็จพระวชิรเกล้าเจ้าอยู่หัว)** (คำย่อ: ทม.ร.1/3 รอ.) เป็นหน่วยที่ตั้งขึ้นในสมัยของพระบาทสมเด็จพระมงกุฎเกล้าเจ้าอยู่หัว กองพันนี้ได้ถือกำเนิดมาจากกองทหารรักษาวัง ซึ่งพระบาทสมเด็จพระมงกุฎเกล้าเจ้าอยู่หัว ทรงดำริว่า "การทหารวังนั้น มิใช่มีหน้าที่เฉพาะของทหาร แต่เป็นหน้าที่ของกรมวังนอก" ซึ่งเป็นกรมพลเรือนในเขตพระราชฐาน และกองพันนี้พระบาทสมเด็จพระมงกุฎเกล้าเจ้าอยู่หัว ทรงตั้งขึ้นด้วยพระองค์เอง และพระราชทานเครื่องแบบให้หน่วยนี้ โดยใช้สีบานเย็นเป็นหลัก

เมื่อพระบาทสมเด็จพระมงกุฎเกล้าเจ้าอยู่หัวเสด็จสวรรคต หน่วยนี้ก็ลดขนาดลง จนเหลือเพียงระดับกองพัน 1 กองพันและรักษาประวัติความเป็นหน่วยในรัชกาลที่ 6 อยู่ เมื่อมาขึ้นตรงกับกรมทหารราบที่ 1 มหาดเล็กรักษาพระองค์ ก็ใช้นามหน่วยว่า กองพันทหารราบที่ 3 กรมทหารราบที่ 1 มหาดเล็กรักษาพระองค์ ในพระบาทสมเด็จพระมงกุฎเกล้าเจ้าอยู่หัว ใช้อักษรย่อว่า ร.1 พัน.3 รอ. 

จนกระทั่งถึงวันที่ 18 มกราคม พ.ศ. 2562 กรมทหารราบที่ 1 มหาดเล็กรักษาพระองค์ ได้แปรสภาพเป็นกรมทหารมหาดเล็กราชวัลลภรักษาพระองค์ที่ 1 กองพันทหารราบที่ 3 กรมทหารราบที่ 1 มหาดเล็กรักษาพระองค์ ในพระบาทสมเด็จพระมงกุฎเกล้าเจ้าอยู่หัว จึงได้เปลี่ยนนามหน่วยเป็น กองพันทหารราบที่ 3 กรมทหารมหาดเล็กราชวัลลภรักษาพระองค์ที่ 1 ในสมเด็จพระเจ้าอยู่หัวมหาวชิราลงกรณ บดินทรเทพยวรางกูร จนกระทั่งวันที่ 4 พฤษภาคม พ.ศ. 2562 ได้มีพระราชพิธีบรมราชาภิเษก จึงได้เปลี่ยนนามหน่วยอีกครั้งเป็น กองพันทหารราบที่ 3 กรมทหารมหาดเล็กราชวัลลภรักษาพระองค์ที่ 1 ในพระบาทสมเด็จพระวชิรเกล้าเจ้าอยู่หัว 

กองพันนี้ได้รับพระราชทานธงไชยเฉลิมพลครั้งแรกเมื่อวันที่ 11 พฤษภาคม พ.ศ. 2496 และได้รับพระราชทานธงไชยเฉลิมพลครั้งที่ 2 เมื่อวันที่ 6 เมษายน พ.ศ. 2533

## เครื่องแต่งกาย
### สมัย ร.1 พัน.3 รอ.
* หมวกยอดมีพู่สีบานเย็น ตราครุฑพ่าห์
* เสื้อคอปิดสีขาว แผงคอและข้อมือสักหลาดสีบานเย็น
* ปลอกข้อมือปักรูปอักษร ว. ภายใต้พระมหามงกุฎสีทอง
* กางเกงสักหลาดสีดำ แถบสีบานเย็นข้างละ 2 แถบ รองเท้าหนังหุ้มข้อสีดำ
* เครื่องหมาย : มีอักษร ว. ภายในพระมหามงกุฎทำด้วยโลหะสีทอง ประดับที่อกเสื้อเบื้องขวา

### สมัย กรม.ทรว.ทม.รอ. กบช.ทม.รอ.
* หมวกยอดมีพู่สีบานเย็น คันชีพนํ้าตาลโดยประกอบด้วยพระตราวชิรราชวัลลภสีทอง (สำหรับตำรวจราบตราจะเป็นสีเงิน)
* ประกอบด้วย 2 กองพันทหารรักษาวัง 1 กองพันราชสำนัก
* เสื้อคอปิดสีขาว แผงคอและข้อมือสักหลาดสีบานเย็น
* ปลอกข้อมือปักอักษรพระปรมาภิไธยย่อ วปร. ภายใต้พระมหาพิชัยมงกุฎเปล่งรัศมีสีทอง
* กางเกงสักหลาดสีดำ แถบสีบานเย็นข้างละแถบ (2 แถบสำหรับนายทหาร) รองเท้าหนังหุ้มข้อสีดำ
* เครื่องหมาย: มีอักษรพระปรมาภิไธยย่อ วปร. ทำด้วยโลหะสีทอง ประดับที่อกเสื้อเบื้องขวา

## อ้างอิง
ราบที่ 3
หมวดหมู่:หน่วยทหารราบในกองทัพบกไทย
ลาบอแอม

thumb|มีมี

**ลาบอแอม** () เป็นอุปรากรภาษาอิตาลีจำนวน 4 องก์ เขียนโดยจาโกโม ปุชชีนี คำร้องโดยลุยจี อิลลีกา (ค.ศ. 1857–1919) ดัดแปลงจากเรื่อง *Scènes de la vie de bohème* ของอ็องรี มูร์เฌ นักเขียนชาวฝรั่งเศส  จัดแสดงรอบปฐมทัศน์เมื่อวันที่ 1 กุมภาพันธ์ ค.ศ. 1896 ที่โรงอุปรากร Teatro Regio เมืองตูริน  อำนวยเพลงโดยอาร์ตูโร ตอสกานีนี จนถึงปัจจุบัน เรื่องลาบอแอมเป็นอุปรากรที่นิยมจัดแสดงบ่อยครั้งที่สุดเป็นอันดับสอง รองจากเรื่องมาดามบัตเตอร์ฟลาย

เนื้อเรื่องกล่าวถึงความรักแรกพบระหว่างหญิงสาวชื่อ มีมี กับหนุ่มนักประพันธ์ชื่อ โรฟอลโด ต่อมาโรฟอลโดพยายามจะตีจากมีมี เพราะไม่พอใจที่เธอแสดงพฤติกรรมหว่านเสน่ห์ไปทั่ว มีมีหัวใจสลายและสุขภาพเสื่อมโทรมอย่างรวดเร็ว ทั้งคู่ต่างเพิ่งตระหนักในรักและกลับมามีความสุขร่วมกันในช่วงสั้น ๆ ก่อนเธอจะเสียชีวิต

ใน ค.ศ. 1946 อาร์ตูโร ตอสกานีนี ผู้อำนวยเพลงในการแสดงรอบปฐมทัศน์ของลาบอแอม ซึ่งได้เลิกอำนวยวงออร์เคสตราต่อสาธารณชนมาเป็นเวลา 20 ปี ตั้งแต่การแสดงรอบปฐมทัศน์ *[[Turandot]]* ใน ค.ศ. 1926 ได้กลับมาอำนวยวงอีกครั้งให้กับวงเอ็นบีซีซิมโฟนีออร์เคสตรา บันทึกเสียงออกอากาศทางวิทยุ การแสดงครั้งนั้นต่อมาได้ถูกวางจำหน่ายเป็นคอมแพ็กดิสก์ในสังกัด RCA Victor เป็นการบันทึกเสียงอุปรากรของปุชชีนีเพียงชุดเดียว ที่อำนวยเพลงโดยวาทยกรฉบับดั้งเดิม

## อ้างอิง

## ข้อมูล
* 

## แหล่งข้อมูลอื่น

* 

หมวดหมู่:อุปรากรโดยจาโกโม ปุชชีนี
หมวดหมู่:อุปรากรภาษาอิตาลี
หมวดหมู่:อุปรากรคริสต์ทศวรรษ 1890
คณะวิทยาศาสตร์ มหาวิทยาลัยรามคำแหง

**คณะวิทยาศาสตร์ มหาวิทยาลัยรามคำแหง** () เป็นคณะหนึ่งในมหาวิทยาลัยรามคำแหงซึ่งเปิดสอนวิชาที่เกี่ยวข้องกับวิทยาศาสตร์ในแขนงต่างๆ

## ประวัติ
มหาวิทยาลัยรามคำแหง ได้เริ่มโครงการจัดตั้งคณะวิทยาศาสตร์ขึ้นครั้งแรกในปี พ.ศ. 2515 โดยได้สังกัดอยู่ในคณะศึกษาศาสตร์ เปิดทำการสอน 5 ภาควิชา ได้แก่ คณิตศาสตร์ สถิติ เคมี ฟิสิกส์และชีววิทยา ต่อมาในวันที่ 2 มกราคม พ.ศ. 2517 คณะรัฐมนตรีได้อนุมัติให้มีการจัดตั้งคณะวิทยาศาสตร์อย่างเป็นทางการ จึงถือเป็น วันสถาปนาคณะวิทยาศาสตร์ มหาวิทยาลัยรามคำแหง เป็นต้นมา ซึ่งได้มีการพัฒนาปรับปรุงหลักสูตร กระบวนการเรียนการสอนอย่างต่อเนื่องตลอดมาจนถึงปัจจุบัน

คณะวิทยาศาสตร์ เปิดสอนหลักสูตรต่างๆ แบ่งเป็น 2 ประเภท คือ ปริญญาวิทยาศาสตรบัณฑิตหลักสูตร 4 ปี รวมทั้งสิ้น 16 สาขาวิชา ได้แก่ คณิตศาสตร์ สถิติ เคมี ฟิสิกส์ ชีววิทยา วิทยาการคอมพิวเตอร์ เทคโนโลยีวัสดุ เทคโนโลยีอาหาร เทคโนโลยีอิเล็กทรอนิกส์ เทคโนโลยีชีวภาพ วิทยาศาสตร์สิ่งแวดล้อม เทคโนโลยีการเกษตร การวิจัยดำเนินงาน และเทคโนโลยีสารสนเทศ ปริญญาวิทยาศาสตรบัณฑิต หลักสูตรภาคพิเศษ เปิดสอน 2 สาขาวิชา ได้แก่ สาขาวิชารังสีเทคนิค และสาขาวิชาแพทย์แผนไทย นอกจากนี้คณะวิทยาศาสตร์ยังได้เปิดสอนในหลักสูตรปริญญาวิทยาศาสตรมหาบัณฑิต 5 สาขาวิชาได้แก่ เคมีประยุกต์ ชีววิทยา คณิตศาสตร์ ฟิสิกส์ และระบบสนับสนุนการตัดสินใจ หลักสูตรปรัชญาดุษฎีบัณฑิต 2 สาขาวิชา คือ สาขาวิชาเคมีประยุกต์และชีววิทยา

## รายนามคณบดีตั้งแต่ก่อตั้งจนถึงปัจจุบัน

* รองศาสตราจารย์ปรีชา พหลเทพ
* รองศาสตราจารย์ ดร. วรรณา มุสิก 
* รองศาสตราจารย์ ดร. ธรรมศักดิ์ ยีมิน
* ผู้ช่วยศาสตราจารย์ ดร. เอก แสงวิเชียร (รักษาราชการแทน)
* รองศาสตราจารย์ ดร.บุญเอก ยิ่งยงณรงค์กุล (10 มิถุนายน 2568 - ปัจจุบัน)

## หลักสูตร
#### ปริญญาตรี

* สาขาวิชาคณิตศาสตร์
* สาขาวิชาสถิติศาสตร์และวิทยาการจัดการข้อมูล
* สาขาวิชาเคมี
* สาขาวิชาฟิสิกส์
* สาขาวิชาชีววิทยา
* สาขาวิชาวิทยาการคอมพิวเตอร์
* สาขาวิชาเทคโนโลยีวัสดุ 
* สาขาวิชาแพทย์แผนไทย(ภาคพิเศษ)

* สาขาวิชาเทคโนโลยีอาหาร
* สาขาวิชาเทคโนโลยีอิเล็กทรอนิกส์
* สาขาวิชาเทคโนโลยีชีวภาพ
* สาขาวิชาวิทยาศาสตร์สิ่งแวดล้อม
* สาขาวิชาเทคโนโลยีการเกษตร
* สาขาวิชารังสีเทคนิค (ภาคพิเศษ) 
* สาขาวิชาเคมีเครื่องสำอางและผลิตภัณฑ์ธรรมชาติ
* สาขาวิชาเทคโนโลยีสารสนเทศ

#### ปริญญาโท

* สาขาวิชาเคมีประยุกต์
* สาขาวิชาชีววิทยา
* สาขาวิชาฟิสิกส์

* สาขาวิชาคณิตศาสตร์ (ภาคพิเศษ)
* สาขาวิชาระบบสนับสนุนการตัดสินใจ (ภาคพิเศษ)
* สาขาวิชาเทคโนโลยีสารสนเทศ

#### ปริญญาเอก
* หลักสูตรปรัชญาดุษฎีบัณฑิต สาขาวิชาเคมีประยุกต์
* หลักสูตรปรัชญาดุษฎีบัณฑิต สาขาวิชาชีววิทยา http://www.bio.sci.ru.ac.th/images/pdf/PhDBio.pdf
## อ้างอิง

## ดูเพิ่ม
* มหาวิทยาลัยรามคำแหง
* รายชื่อคณะวิทยาศาสตร์ในประเทศไทย

## แหล่งข้อมูลอื่น
* ภาควิชาสถิติ คณะวิทยาศาสตร์ มหาวิทยาลัยรามคำแหง
* ภาควิชาเทคโนโลยีอาหาร คณะวิทยาศาสตร์ มหาวิทยาลัยรามคำแหง

รามคำแหง
วิทยาศาสตร์
รามคำแหง